Perustuslakivaliokunta jauhoi sotea perjantaina viisi tuntia yhteen putkeen. Valiokunnassa käyneen asiantuntijan mukaan soten siirtymäaikojen pidennykselle tuntui olevan laajaa ymmärrystä.

Teija Sutinen­

Niko Vartiainen­

Edus­kunnan valio­kunnat pääsivät kolmisen viikkoa sitten sosiaali- ja terveyden­huollon uudistuksen viimeisen puuttuvan palasen eli valinnan­vapauslain kimppuun.

Valinnan­vapaus­lailla ja muilla sote- ja maakunta­uudistukseen liittyvillä laeilla on kiire. Ne pitäisi saada hyväksyttyä ennen kesää, jotta hallitus pysyisi aikataulussaan, maakuntavaalit voitaisiin pitää lokakuussa ja uudet maakunnat pääsisivät alkuun vuoden 2020 alussa.